**โครงการเงินอุดหนุนเพื่อการเลี้ยงดูเด็กแรกเกิด ปีพ.ศ.2562 ฉบับปรับปรุง 15-08-2562**

1.อยู่ในครัวเรือนที่สมาชิก มีรายได้เฉลี่ยไม่เกิน 100,000 บาท ต่อคน ต่อปี ในอัตรา 600 บาท ต่อคน ต่อเดือน จนมีอายุครบ 6 ปี

2. เด็กที่รับสิทธิในปีงบประมาณ 2559 - 2561 (เด็กที่เกิดตั้งแต่วันที่ 1 ตุลาคม 2558 – 30 กันยายน 2561) ยังคงรับสิทธิอย่างต่อเนื่องจนมีอายุครบ 6 ปี โดยไม่ต้องลงทะเบียนใหม่

3.เด็กที่เกิดตั้งแต่วันที่ 1 ตุลาคม 2558 – 30 กันยายน 2561 ที่ไม่มีคุณสมบัติ ตามระเบียบ กรมกิจการเด็กและเยาวชน ว่าด้วยหลักเกณฑ์การจ่ายเงินอุดหนุนเพื่อการเลี้ยงดูเด็กแรกเกิด พ.ศ. 2561 แต่มีคุณสมบัติตามระเบียบกรมกิจการเด็กและเยาวชน ว่าด้วยการจ่ายเงินอุดหนุนเพื่อการเลี้ยงดูเด็กแรกเกิด พ.ศ. 2562 ต้องมาลงทะเบียน และ**มีสิทธิได้รับเงินตั้งแต่วันที่ลงทะเบียน จนมีอายุครบ 6 ปี**

4.เด็กที่จะลงทะเบียนไม่อยู่ในสถานสงเคราะห์ของหน่วยงานของรัฐ หรือเอกชน (รายชื่อสถานสงเคราะห์ของหน่วยงานของรัฐ หรือเอกชน สามารถดูได้ที่ <http://203.155.29.200/nursery_new/Content/Guest/Search.aspx>)

5.**มารดาที่อยู่ระหว่างการตั้งครรภ์ยังไม่ต้องมายื่นคำร้องขอลงทะเบียน** ขอรับสิทธิ เงินอุดหนุนเพื่อการเลี้ยงดูเด็กแรกเกิด

6. สมุดบัญชีเงินฝากของผู้ลงทะเบียนหรือผู้ปกครอง ให้ใช้แค่ 3 ธนาคาร **ได้แก่ บัญชีออมทรัพย์ธนาคารกรุงไทย บัญชีเงินฝากเผื่อเรียกธนาคารออมสิน หรือบัญชีเงินฝากออมทรัพย์ธนาคารเพื่อการเกษตรและสหกรณ์การเกษตร** **อย่างใดอย่างหนึ่งเท่านั้น**

7. สมุดบันทึกสุขภาพแม่และเด็ก (เฉพาะหน้าที่ 1 ที่มีชื่อของหญิงตั้งครรภ์) ในกรณีที่สมุดสูญหายให้ใช้เฉพาะสำเนาหน้าที่ 1 พร้อมให้เจ้าหน้าที่สาธารณสุขบันทึก ข้อมูล และรับรองสำเนา

8.กรณีที่ผู้ยื่นคำร้องขอลงทะเบียนและสมาชิกในครัวเรือนของผู้ยื่นคำร้องขอลงทะเบียนเป็นเจ้าหน้าที่ของรัฐ พนักงานรัฐวิสาหกิจ หรือพนักงานบริษัท **ต้องมีเอกสาร ใบรับรองเงินเดือน หรือหนังสือรับรองรายได้ของทุกคนที่มีรายได้ประจำ (สลิปเงินเดือน หรือเอกสารหลักฐานที่นายจ้างลงนาม)**

9.ผู้รับรองคนที่ 1 ได้แก่ อาสาสมัครพัฒนาสังคมและความมั่นคงของมนุษย์(อสม.) อาสาสมัครสาธารณสุขประจำหมู่บ้าน(อสม.)

10.ผู้รับรองคนที่ 2 ได้แก่ ประธานอาสาสมัครพัฒนาสังคมและความมั่นคงของมนุษย์ประจำตำบล ประธานชุมชน กำนัน ผู้ใหญ่บ้าน ผู้ช่วยผู้ใหญ่บ้าน ข้าราชการสถานบริการสาธารณสุขในระดับตำบล ข้าราชการหรือพนักงานส่วนท้องถิ่นที่ดำรงตำแหน่งในระดับปฏิบัติการขึ้นไปหรือเทียบเท่า **ที่ปฏิบัติหน้าที่ในท้องที่หรือท้องถิ่นแห่งนั้น**

\*\*\* ผู้ปกครองและเด็กแรกเกิดที่ยื่นขอรับสิทธิเงินอุดหนุน อาศัยอยู่ในเขตพื้นที่ของผู้รับรองจริง \*\*\*

11.เปลี่ยนแปลงลดขั้นตอนในแบบฟอร์มเหลือ 4 หน้า ดร.01 จำนวน 2หน้า ดร.02 จำนวน 2 หน้า

12.กรณี จนท.ของกรมฯ พมจ.แล้วแต่กรณี ตรวจพบเห็นเองหรือได้รับการร้องเรียนขาดผู้ปกครองขาดคุณสมบัติตามระเบียบนี้ ให้พิจารณาวินิจฉัยเพื่อระงับการจ่ายเงิน

13.ปฏิบัติคล้ายกับระเบียบในปีงบประมาณ 2560 คือ อปท.บันทึกข้อมูลเบื้องต้น ออกประกาศ แล้วส่งเอกสารมาที่ พมจ. และคล้ายกันในส่วนของผู้รับรอง